CELEX: 32020D2142
Language: sl
Date: 2020-12-17 00:00:00
Title: Sklep Sveta (SZVP) 2020/2142 z dne 17. decembra 2020 o spremembi Sklepa (SZVP) 2018/1789 v podporo boju proti nedovoljeni trgovini z osebnim in lahkim orožjem ter širjenju takega orožja v državah članicah Arabske lige

18.12.2020   
               
               
                  SL
               
               
                  Uradni list Evropske unije
               
               
                  L 430/25
               
            
         SKLEP SVETA (SZVP) 2020/2142
         z dne 17. decembra 2020
         o spremembi Sklepa (SZVP) 2018/1789 v podporo boju proti nedovoljeni trgovini z osebnim in lahkim orožjem ter širjenju takega orožja v državah članicah Arabske lige
         SVET EVROPSKE UNIJE JE –
         ob upoštevanju Pogodbe o Evropski uniji ter zlasti členov 28(1) in 31(1) Pogodbe,
         ob upoštevanju predloga visokega predstavnika Unije za zunanje zadeve in varnostno politiko,
         ob upoštevanju naslednjega:
         
                     (1)
                  
                  
                     Svet je 19. novembra 2018 sprejel Sklep (SZVP) 2018/1789 (1) v podporo boju proti nedovoljeni trgovini z osebnim in lahkim orožjem ter širjenju takega orožja v državah članicah Arabske lige.
                  
               
                     (2)
                  
                  
                     V členu 5(2) Sklepa (SZVP) 2018/1789 je določeno, da navedeni sklep preneha veljati 24 mesecev po datumu sklenitve sporazuma iz člena 3(3) navedenega sklepa.
                  
               
                     (3)
                  
                  
                     Center Small Arms Survey (SAS), ki je izvajalska agencija projekta iz člena 1 Sklepa (SZVP) 2018/1789, je 30. oktobra 2020 zaprosil Unijo, naj dovoli podaljšanje obdobja izvajanja, določenega v navedenem sklepu, za šest mesecev, tako da bo obdobje izvajanja trajalo skupno 30 mesecev. Za podaljšanje je zaprosil zaradi pandemije COVID-19 in posledične preložitve več dejavnosti, predvidenih v projektu.
                  
               
                     (4)
                  
                  
                     Zaprošena sprememba Sklepa (SZVP) 2018/1789 se nanaša na člen 5(2) Sklepa.
                  
               
                     (5)
                  
                  
                     Podaljšanje obdobja izvajanja iz Sklepa (SZVP) 2018/1789 se lahko podaljša za šest mesecev brez posledic za finančna sredstva –
                  
               SPREJEL NASLEDNJI SKLEP:
         
            Člen 1
            Člen 5(2) Sklepa (SZVP) 2018/1789 se nadomesti z naslednjim:
            
                        „2.
                     
                     
                        Ta sklep preneha veljati 30 mesecev po datumu sklenitve sporazuma iz člena 3(3).“
                     
                  
         
            Člen 2
            Ta sklep začne veljati na dan sprejetja.
         
         
            V Bruslju, 17. decembra 2020
            
               
                  Za Svet
               
               
                  Predsednica
               
               S. SCHULZE
            
         
         
            (1)  Sklep Sveta (SZVP) 2018/1789 z dne 19. novembra 2018 v podporo boju proti nedovoljeni trgovini z osebnim in lahkim orožjem ter širjenju takega orožja v državah članicah Arabske lige (UL L 293, 20.11.2018, str. 24).